Nikolaj Guljajev

Nikolaj Aleksejevitsj Guljajev (russisk Николай Алексеевич Гуляев, født 1966) er en russisk tidligere skøyteløper. Juni 2022 ble han valgt til president i det russiske skøyteforbundet.

I 1987 vant han både allround-EM og -VM, og ble tildelt Oscarstatuetten for disse prestasjonene. 
I OL i Calgary året etter ble han olympisk mester på 1 000 meter. 

 Personlige rekorder 

 Verdensrekorder 
Liste over verdensrekordnoteringer gjort av Nikolaj Guljajev.
 Tid  Dato  Sted  Bane  Løp  Varighet  Senior menn – 1 500m 1.52,70  15. februar 1987   Heerenveen  Thialf  Allround-VM 1987  9 måneder og 20 dager Senior herrer – Stor firkamp 159.356  14./15. februar 1987   Heerenveen  Thialf  Allround-VM 1987  3 år, 11 måneder og 26 dager

 Krosby-saken 
Den norske skøyteløperen Stein Olav Krosby ble godt kjent med Guljajev.
Krosby hadde møtt Guljajev første gang under en juniorlandskamp på Geithus i 1985 og vært i Leningrad (St.Petersburg) i 1987 for å trene sammen. 
I januar 1988 ble det kjent at Bjørn Nyland i Innsbruck hadde fått en pakke av Guljajev som skulle leveres til Krosby. 
Pakken viste seg å inneholde 800 piller med methandrostenolon.
Krosby innrømte bruk av dopingmidler. 
I forbindelse med europamesterskapet på skøyter for menn 1988 i Haag, Nederland (hvor Guljajev ikke deltok som regjerende mester fra 1987) i slutten januar 1988 avholdt Norges Skøyteforbund en pressekonferanse om Krosby-saken. Det ble også en pressekonferanse om saken i februar 1988 i forbindelse med at den sovjetiske skøytepresidenten Blinov var i Norge.Norges Skøyteforbund Årbok 1987–1988 (1. april 1987 – 31. mars 1988) side 31 (pressekonferanse)
Guljajev hevdet at han hadde fått pillene fra Valerij Smetanin, lege for det sovjetiske laget. 
Legen ble fjernet fra stillingen sin og Guljajev fikk en reprimande av Det sovjetiske skøyteforbundet. Siden Guljajev ikke hadde testet positivt selv, og besittelse av doping ikke var ulovlig i henhold til olympiske regler, kunne Guljajev delta i de olympiske lekene i Calgary som planlagt, men under nøye gransking.
Krosby fikk først minimumsstraffen for dopingmisbruk på to års utelukkelse fra idrett for overtredelse av paragraf tre i Idrettsforbundets lover. 
Dopingsaken til Krosby ble anket til Appellutvalget i Norges Idrettsforbund som økte utestengelsen til 2 1/2 år. 
Politiets straffesak mot Krosby i forbindelse med dopingsaken ble henlagt. 
Guljajev og Krosby fortsatte vennskapet etter saken. 

 Referanser 










 Eksterne lenker 

  Nikolaj Guljajev på Jakub Majerski's Speedskating database (Adelskalender distanser og sammenlagt)
  Profil som Nikolaj Guljajev og Nikolai Guliayev på The-Sports.org (mesterskaps- og noen verdenscup-resultater)
  Nikolaj Guljajev på www.isu.html.infostradasports.com


Kategori:Russiske skøyteløpere
Kategori:Sovjetiske skøyteløpere
Kategori:Olympiske mestere for Sovjetunionen
Kategori:Olympiske mestere i hurtigløp på skøyter
Kategori:Verdensmestere i hurtigløp på skøyter – Allround
Kategori:Europamestere i skøytesport
Kategori:Medaljevinnere under Vinter-OL 1988
Kategori:Deltakere for Sovjetunionen under Vinter-OL 1988
Kategori:Skøyteløpere under Vinter-OL 1988
Kategori:Deltakere for SUS under Vinter-OL 1992
Kategori:Skøyteløpere under Vinter-OL 1992
Kategori:Tidligere verdensrekordholdere i hurtigløp på skøyter
Kategori:Personer fra Vologda oblast
Kategori:Artikler i skøytesportprosjektet